My Klippie in die Karoo by Elsabe de Beer by Elsabe de Beer - Read Online
My Klippie in die Karoo
Met hierdie opwindende bundel wat bestaan uit gedigte en kortverhale onderstreep Elsabe de Beer haar tematiese sowel as inhoudelike diversiteit.
Met haar sonskyn persoonlikheid kom bekoor sy ons met kortverhale en gedigte wat oor 'n wye veld strek.
Ou Bybelse verhale word gegeur met 'n opwindende nuwe aroma en in ander diep menslike vertellinge word die menswees aspekte uitstekend na vore gebring.
Haar gedig 'Klippie in die Karoo', vang die siel van hierdie streek in al sy prag uitstekend vas.
Met hierdie goed versorgde bundel bestaan daar by my geen twyfel dat hierdie 'n wenner gaan wees nie.
Skrywer en Digter 2016
Publisher: Juanita SwartReleased: Aug 22, 2017ISBN: 1370605277Format: book
My Klippie in die Karoo - Elsabe de Beer
Met hierdie opwindende bundel wat bestaan uit gedigte en kortverhale onderstreep Elsabé de Beer haar tematiese sowel as inhoudelike diversiteit.
Met haar sonskyn persoonlikheid kom bekoor sy ons met kortverhale en gedigte wat oor ’n wye veld strek.
Haar gedig, ‘Klippie in die Karoo’, vang die siel van hierdie streek in al sy prag uitstekend vas.
Met hierdie goed versorgde bundel bestaan daar by my geen twyfel dat hierdie ’n wenner gaan wees nie.
Vir oom Gert en tannie Ilzé was Bernard nog altyd ’n baie goeie kind op wie enige ouer kan trots wees. Vorder goed op skool, neem deel aan sport. Hy speel goed krieket en is reeds al ook gekies vir die Nuffield krie-ketspan. Natuurlik was hulle baie bly gewees, maar so ’n krieket uitrusting en toer ruk ’n ouer se sak geweldig!
Vrou, dit raak tyd dat ons bietjie minder spandeer aan Bernard. Ek het ook maar net soveel geld en ons het die ander kinders ook om aan te dink, sê oom Gert een aand vir sy vrou.
Maar, Pa, die kind kan mos nie help as hy gekies word vir al die spanne nie; en ons kan hom mos nie som-mer aan sy eie genade oorlaat nie. Die meisiekinders moet dit maar net verstaan en ek verseker jou; hulle skiet ook nie tekort nie. Ons maak maar ’n plan met wat ons het, moenie bekommer nie, verdedig sy haar kind se be-hoeftes.
Met die aanbreek van die rugbyseisoen is dit net rugby oefeninge elke dag vir Bernard. ’n Kranige rugby-speler ook, dié kind van hulle!
Ma, kyk hoe lyk my toks, ek kry so skaam as ons oefen en die ander ouens het sulke grênd toks aan en myne lyk soos gister se brekfis! kla hy een oggend by sy ma.
Nee, jy kry genoeg, ek het ’n nuwe rok nodig vir die matriekafskeid. Pa sê, geld groei nie op sy rug nie, tjip sy sussie, Madré in.
Nee wat, Madré, stop dit nou. Dis seker nie so erg nie. Bernard, jou toks lyk vir my nog heeltemal goed ge-noeg. Ons politoer dit mos elke keer, nadat jy klaar ge-oefen het, probeer sy die vrede bewaar.
"Sjees, hoe oud is daardie toks van jou? Was dit nog jou pa s’n gewees? Gaan jy daarmee speel as ons teen Grey-kollege speel? Jy gaan jou naam en ons s’n albei gat maak, man! Het jou pappie nie geld om vir jou nuwe toks te koop nie? Shame!" spot Theuns hom die volgen-de middag by die oefening.
Daardie aand slaap Bernard baie sleg en hy beraam allerhande planne om ’n nuwe paar toks in die hande te kan kry. Dalk moet hy met oom Dolf gaan praat. Hy wonder hoeveel hy hom sal betaal om daar te werk.
Oom Gert kom ’n paar dae later in oom Dolf se winkel om ’n paar skroewe te koop en sien vir Bernard daar. Wat maak jy hier, ou Seun? Moet jy nie by die rugby-oefening wees nie? vra hy heel verbaas.
"Nee, die mannetjie kom vra my toe mos vir ’n joppie; toe help ek maar. Hy mis net elke tweede dag se rugby-oefening. Hy het darem so met die meneer gereël. Fluk-se kind hierdie van jou. Hy weet van hard werk. Shame, praat van ’n paar toks wat hy wil koop," verduidelik oom Dolf.
Die aand toe hulle gaan lê, sê oom Gert vir sy vrou: Vrou, jy moet maar van ons spaargeld gaan trek en môre vir Bernard vat om vir hom die mooiste paar toks uit te kies wat daar in die winkel is.
Bernard het soos ’n spogperd met sy nuwe toks by die volgende oefening asook by elke wedstryd opgedaag. Die man met die mooiste, deftigste toks op die veld! Hy hou egter nie op om by oom Dolf se winkel te werk nie, want dit is vir hom ’n heerlike sakgeldjie en dit kan darem ook die las van sy uitgawes van sy pa wegvat.
Na skool slaag Bernard daarin om ’n goeie beurs te kry om te gaan studeer. Met sy studies agter die rug, word hy ’n suksesvolle ingenieur. Trou ook later met San-tie - sy skoolliefde en leef goed in hulle mooi, nuwe huis op die bult.
Een Saterdagoggend kom Bernard by sy pa aan en vra: Pa, kan ek asseblief Pa se bakkie leen om tuinvullis te gaan wegry?
Natuurlik, my kind, jy kan dit met liefde leen. Sy pa is maar net te bly om hom te kan help.
Teen die Dinsdag raak oom Gert vitterig oor die dat Bernard nog nie sy bakkie teruggebring het nie. Hy bel vir Bernard: Seun, is jy nog nie klaar met my bakkie nie? Ek het ook ’n paar dinge wat ek met hom wil doen.
Pa, ek is jammer, gee my net nog so ’n bietjie kans, ek is nog besig om die klomp gemors hier by my weg te gooi! verduidelik Bernard.
Jy weet, ek raak so vies vir die kind, mens kan ook nooit op hom staatmaak nie. Kastig gesê hy bring die bakkie Saterdagaand terug! raas hy sommer met tannie Ilzé.
Ag, Pa, kom ons kyk maar; hy is seker maar nog besig met die bakkie. Jy ry mos met my motor as jy iewers heen moet ry, keer sy.
Donderdagmiddag sit oom Gert in die sitkamer en koffie drink wanneer Bernard by die voordeur instap met ’n yslike glimlag op sy gesig.
Hallo, Pa, hier is vir Pa iets, sê hy en gooi iets in oom Gert se hempsak.
"Nou wat is dit dié?’ wil oom Gert verbaas weet.
Dit is iets vir Pa! is Bernard se antwoord.
Nou vir wat gee jy vir my dié sleutels?
Kom kyk buite, Pa!
Met die uitkom op die stoep sien oom Gert ’n splinter-nuwe